EleZimbabwe Kalisebenzise Ithuba Lokonokala Komnotho weSouth Africa
Abezomnotho bathi eleZimbabwe kalilungisise umnotho walo khathesi, ngalesi sikhathi eleSouth Africa lalo libhekane lobunzima obukhulu kwezomnotho.
JOHANNESBURG — Umnotho weleSouth Africa ukhangelelwe ukuchazwa njengongalungelanga ukusungulwa amabhizimusi ngenxa yenkinga ezithile, ngakhoke ingcitshi kwezomnotho sezikhuthaze ibandla ele Zanu PF ukuthi iqede ukulwisana kulelo bandla ukuze iziphathamandla zikahulumende zigxile ekuqakathekiseni ukuvuselela umnotho welizwe. Ilizwe elingelayo imali yalo, elilabantu abayisilinganiso sokungamatshumi ayitshiyagalombili ekhulwini abangasebenziyo, elibhekane lendlala eyesabekayo kanye lokubalekelwa yizigidi zezizalwane zalo, yisimo abezomnotho abantu ngeke silungiswe kungaphelanga umbango wesikhundla sikamongameli Mugabe ebandleni leZanu pf. Abezomnotho bathi lesi simo sidinga ukuthathelwa amanyathelo esiphangiphangi ikakhulu nxa kukhangelwa ukuthi eleSouth Africa lapho okubalekele khona inengi labeZimbabwe lalo libhekane lobunzima obukhulu kwezomnotho. Isiphathamandla senkampani ye Control Risks umnumnzana Chris Torrens uthi kuyacaca ukuthi ukwalela kukamongameli Mugabe esihlalweni, lokulwisana kwalabo abasifunayo sekutshiye ezomnotho zisiwa ngesiqhube esikhulu kodwa kungekho ozinakayo. “. Ukulwisana kwamalunga eZanu pf sekubangele ukuxotshwa kwabaphathintambo abanengi ngoba kuthiwa basekela labo abahahabela isikhundla sikaMugabe. Lokhu sekwenze ukuthi inhlelo abesebeziqalile zingaqhubekeli phambili okuyinto umnumnzana Torrens athi yenza ububi bezomnotho bube ngamandla. “”. Ingcitshi zithi impilo yabanengi eZimbabwe isisekelwa yizihlobo ezisemazweni inengi lazo ezikweleSouth Africa. Njengoba umnotho wakweleSouth Africa lawo usuntengantenga kulokwesabela ukuthi impilo ingahle ibe nzima kulabo abebencedisa izihlobo zabo eZimbabwe.